

 **ประกาศองค์การบริหารส่วนตำบลวัง**

**เรื่อง สอบราคาจ้างเหมาโครงการก่อสร้างอาคารศูนย์พัฒนาเด็กเล็ก จำนวน ๑ หลัง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

 ด้วยองค์การบริหารส่วนตำบลวัง มีความประสงค์จะสอบราคาจ้างเหมาโครงการก่อสร้างอาคารศูนย์พัฒนาเด็กเล็ก ขนาดไม่เกิน ๕๐ คน (สถ.ศพด. ๑) ณ องค์การบริหารส่วนตำบลวัง จำนวน ๑ หลังรายละเอียดตามแบบแปลนที่กรมส่งเสริมการปกครองท้องถิ่นกำหนด กำหนดแล้วเสร็จ ภายใน ๑๕๐ วัน ราคากลางงานก่อสร้าง ๑,๕๒๔,๐๐๐.- บาท (หนึ่งล้านห้าแสนสองหมื่นสี่พันบาทถ้วน) องค์การบริหารส่วนตำบลวังขอสงวนสิทธิจะลงนามในสัญญาต่อเมื่อได้รับอนุมัติเงินประจำงวดจากกรมส่งเสริมการปกครองท้องถิ่นแล้วเท่านั้น

**ผู้มีสิทธิเสนอราคาจะต้องมีคุณสมบัติ ดังต่อไปนี้**

๑. เป็นนิติบุคคล หรือบุคคลธรรมดา ที่มีอาชีพรับจ้างทำงานที่สอบราคาดังกล่าว

๒. ไม่เป็นผู้ที่ถูกแจ้งเวียนชื่อเป็นผู้ทิ้งงานของทางราชการ รัฐวิสาหกิจ หรือหน่วยการบริหารราชการส่วนท้องถิ่นในขณะที่ยื่นซองสอบราคา

 ๓. มีผลงานก่อสร้างประเภทเดียวกัน (ในสัญญาเดียว) ในวงเงินไม่น้อยกว่าร้อยละ **๕๐** ของโครงการ

กำหนดดูสถานที่ก่อสร้างและรับฟังคำชี้แจงรายละเอียดเพิ่มเติมใน **วันที่ ๒๗ ตุลาคม ๒๕๕๗ เวลา ๐๙.๐๐ น. เป็นต้นไป โดยพร้อมกัน ณ องค์การบริหารส่วนตำบลวัง**

หากผู้เสนอราคารายใดไม่ไปดูสถานที่ก่อสร้างหรือรับฟังรายละเอียดต่างๆ ในการก่อสร้างตามกำหนดวันเวลาดังกล่าวข้างต้น ให้ถือเสมือนว่าได้ไปดูสถานที่ก่อสร้างหรือรับฟังรายละเอียดต่างๆ ในการก่อสร้างแล้วและจะนำมาเป็นข้ออ้างใด ๆ ไม่ได้ทั้งสิ้น

กำหนดยื่นซองสอบราคา **ดังนี้** **ระหว่างวันที่ ๑๖ ตุลาคม ๒๕๕๗ ถึงวันที่ ๓๐ ตุลาคม ๒๕๕๗ เวลา ๐๘.๓๐ น. ถึงเวลา ๑๖.๓๐ น.** ในวันและเวลาราชการ ยื่นซองสอบราคา ณ องค์การบริหารส่วนตำบลวัง (กองคลัง) **และวันที่ ๓๑ ตุลาคม ๒๕๕๗ เวลา ๐๘.๓๐ - ๑๖.๓๐ น.** ยื่นซองสอบราคา ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าชนะ ชั้น ๒) และ **กำหนดเปิดซองสอบราคาในวันที่ ๓ พฤศจิกายน ๒๕๕๗ ตั้งแต่เวลา ๐๙.๓๐ น.** เป็นต้นไป ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ที่ว่าการอำเภอท่าชนะชั้น ๒)

ผู้สนใจติดต่อขอซื้อเอกสารสอบราคา ในราคาชุดละ **๑,๕๐๐.-** บาท ได้ที่ ที่ทำการองค์การบริหารส่วนตำบลวัง **ระหว่างวันที่ ๑๖ ตุลาคม ๒๕๕๗ ถึงวันที่ ๓๑ ตุลาคม ๒๕๕๗** ทุกวันเว้นวันหยุดราชการ ดูรายละเอียดได้ ที่เว็บไซต์ [www.gprocurement.go.th](http://www.gprocurement.go.th) , [www.wang.go.th](http://www.wang.go.th) หรือสอบถามทางโทรศัพท์หมายเลข ๐-๗๗๒๗-๔๖๖๓ ,๐-๗๗๒๗-๔๓๓๑ ในวันและเวลาราชการ

 ประกาศ ณ วันที่ ๑๖ เดือน ตุลาคม พ.ศ. ๒๕๕๗



.

 (นายวิรัช ทองเพชร)

นายกองค์การบริหารส่วนตำบลวัง